二進制格式

所謂二進制格式，喺講及電腦內部嘅資料儲存方式嗰陣，係泛指任何唔係純文字格式嘅嘢，其實係種非常籠統嘅概念。

舉例，叫一個電腦檔案做二進制，係指檔案嘅內容睇落似亂碼，要用特別嘅軟件先睇到，又或者要用特別嘅軟件先可以改，唔係就會整壞個檔案；又或者，叫一個執行檔做二進制，係指個執行檔入面嘅係機械語言而唔係源碼。總之就唔可以就咁開睇、開來改。

數值嘅表示係可能唯一一種真係可以叫二進制嘅嘢，例如，200 個數值，如果係純文字，再如果係 ASCII 或者兼容嘅某種內碼，表示出來就會係十六進制嘅 32 30 30，但係如果係二進制，再如果係單個位元組，就會係單一數值 c8，而所謂 ｢二進制｣ 就係指爾種內部嘅表示方式。如果將爾個表示方式當文字夾硬就咁睇，再如果用嘅編碼係 ISO 8859-1，出來就會係 È，睇落似亂碼。所謂二進制檔案入面，好多時會用爾類內部形式表示數值，所以個檔案亦一定會睇落似亂碼。

喺某啲作業系統，程式寫純文字檔案同寫 ｢二進制格式｣ 檔案會有分別，好多時牽涉到 ｢換行｣字元點樣處理。

電腦